2. ลักษณะการประกอบธุรกิจ

บริษัท อินเทอร์เน็ตประเทศไทย จำกัด (มหาชน) (“บริษัท”)
เป็นผู้ให้บริการเทคโนโลยีสารสนเทศ และการสื่อสารแบบครบวงจรรายใหญ่ของประเทศไทย
ผ่านระบบเครือข่ายที่มีศักยภาพสูงทั้งในและระหว่างประเทศ
นอกจากนี้ยังได้รับความร่วมมือจากพันธมิตรทางธุรกิจซึ่งเป็นองค์กรชั้นนำของประเทศ
บริการของบริษัทครอบคลุมตั้งแต่บริการเชื่อมต่อเครือข่ายอินเทอร์เน็ตเต็มรูปแบบเพื่อใช้งานในชีวิตประจำวันและประกอบธุรกิจ
เป็นบริการที่มีคุณภาพและได้รับการรับรองมาตรฐานในระดับสากล
นอกจากนี้มีการให้บริการโซลูชั่นทางไอซีทีหลากหลายรูปแบบเพื่อตอบสนองทุกความต้องการของธุรกิจ

บริษัทก่อตั้งเมื่อวันที่ 1 มีนาคม 2538 เดิมชื่อ ศูนย์บริการอินเทอร์เน็ตประเทศไทย (Internet
Thailand Service Center : ITSC) เพื่อให้บริการอินเทอร์เน็ตในเชิงพาณิชย์ ITSC
มีฐานะเป็นหน่วยงานย่อยภายใต้สำนักงานพัฒนาวิทยาศาสตร์และเทคโนโลยีแห่งชาติในสังกัดกระทรวงวิทยาศาสตร์เทคโนโลยีและสิ่งแวดล้อม
จนกระทั่งเมื่อวันที่ 14 พฤษภาคม 2539 คณะรัฐมนตรีได้มีมติให้ดำเนินการจัดตั้งเป็น บริษัท
อินเทอร์เน็ตประเทศไทย จำกัด เมื่อวันที่ 13 พฤษภาคม 2540 ด้วยทุนจดทะเบียน 16 ล้านบาท
โดยมีวัตถุประสงค์หลักในการดำเนินธุรกิจเพื่อให้บริการเชื่อมต่ออินเทอร์เน็ตสำหรับบุคคลทั่วไปแทน
บริษัท อินเทอร์เน็ตประเทศไทย จำกัด มีฐานะเป็นรัฐวิสาหกิจ
ในการกำกับดูแลของกระทรวงวิทยาศาสตร์ เทคโนโลยีและสิ่งแวดล้อม (ในขณะนั้น) ต่อมาเมื่อวันที่
9 ตุลาคม 2540 บริษัทได้รับอนุมัติจากการสื่อสารแห่งประเทศไทย (ในขณะนั้น)
ให้บริษัทประกอบธุรกิจเป็นผู้ให้บริการเชื่อมต่ออินเทอร์เน็ตแก่กลุ่มลูกค้านิติบุคคล องค์กร
และบุคคลธรรมดา ได้รับใบอนุญาตประเภทไม่มีการสิ้นสุดอายุการได้สิทธิดำเนินการ

ในวันที่ 28 สิงหาคม 2544
บริษัทได้รับอนุญาตให้เป็นบริษัทจดทะเบียนในตลาดหลักทรัพย์แห่งประเทศไทย
ในภาคอุตสาหกรรมเทคโนโลยี หมวดเทคโนโลยีสารสนเทศและการสื่อสาร
และแปลงสภาพเป็นบริษัทมหาชนพร้อมเพิ่มทุนจดทะเบียนจาก 16 ล้านบาทเป็น 250 ล้านบาท
บริษัทมีชื่อเรียกสั้น ๆ เป็นที่รู้จักกันอย่างแพร่หลาย คือ ไอเน็ต (“INET”) ณ วันที่ 31 ธันวาคม
2550 บริษัทมีทุนจดทะเบียนเป็นหุ้นสามัญ 333,333,333 หุ้น และเรียกชำระแล้ว 250,020,799
บาท มูลค่าที่ตราไว้หุ้นละ 1 บาท บริษัทมีสัดส่วนการถือหุ้นโดยผู้ถือหุ้นรายใหญ่และรายย่อย ดังนี้

-   พนักงานและผู้ลงทุนทั่วไปถือหุ้นในอัตราร้อยละ 51

-   สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17

-   บริษัท ทีโอที จำกัด (มหาชน) (“ทีโอที”) ถือหุ้นในอัตราร้อยละ 16

-   บริษัท กสท โทรคมนาคม จำกัด (มหาชน) (“กสท.”) ถือหุ้นในอัตราร้อยละ 16

ปัจจุบันสำนักงานใหญ่ของบริษัทตั้งอยู่ที่เลขที่ 1768 อาคารไทยซัมมิท ทาวเวอร์ ชั้น10-12 และ
ชั้นไอที ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10310
บริษัทมีสำนักงานสาขาเพื่อให้บริการอินเทอร์เน็ตครอบคลุมทั่วทุกภูมิภาคของประเทศทั้งสิ้น 8 แห่ง
มีการปรับเปลี่ยนภาพลักษณ์ องค์กรใหม่เป็นผู้ให้บริการแบบครบวงจรทางด้านไอซีทีโซลูชั่น
(Information and Communications Technology) แบ่งธุรกิจออกเป็น 2 ส่วน ดังนี้

1.  บริการเชื่อมต่ออินเทอร์เน็ต (Full Internet Access Business) แบ่งเป็น 2
    กลุ่มหลักคือ บริการเชื่อมต่ออินเทอร์เน็ตเพื่อธุรกิจ (Business access)
    และบริการเชื่อมต่ออินเทอร์เน็ตส่วนบุคคล (Home access)

2.  บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
    Solutions) เพื่อเติมเต็มทุกความต้องการของธุรกิจ จึงเกิดเป็น 4 กลุ่มหลัก

-   Banking & Financial Solutions บริการธุรกรรมทางการเงินบนเครือข่ายอินเทอร์เน็ต

-   e-Business & Media Services บริการเพื่อธุรกิจที่ใช้ประโยชน์จากสื่ออิเล็กทรอนิกส์

  และเครือข่าย

-   Professional Services
    บริการจัดหาและให้บริการธุรกิจสำหรับความต้องการเฉพาะอย่างที่
    เกี่ยวข้องกับเทคโนโลยีสารสนเทศและการสื่อสาร รวมถึงบริการแบบ Outsourcing
    การจัดสร้างและดำเนินระบบงานแบบอัตโนมัติ
    เพื่อลดต้นทุนและเพิ่มผลผลิตของลูกค้าในแบบต่าง ๆ

-   Business Integration
    บริการจัดการธุรกิจบนระบบอิเล็กทรอนิกส์ให้เชื่อมโยงกระบวนการทำงานของฝ่ายต่าง ๆ
    ที่เกี่ยวข้องให้ทำงานและทำการสื่อสารได้อย่างมีประสิทธิภาพ

การเปลี่ยนแปลงที่สำคัญของบริษัทในปี 2550

ในเดือนมิถุนายน 2550 บริษัทได้อนุมัติเพิ่มทุนจดทะเบียนบริษัท แมนดาลา คอมมูนิเคชั่น จำกัด
ซึ่งเป็นบริษัทย่อยของบริษัทจาก 1 ล้านบาท เป็น 10 ล้านบาท และมีทุนชำระแล้วเท่ากับ 5
ล้านบาท วัตถุประสงค์หลักของการเพิ่มทุนคือ เพื่อรองรับการเจริญเติบโต
โดยนำไปใช้ในการดำเนินกิจการและโครงการต่างๆของบริษัท แมนดาลา คอมมูนิเคชั่น จำกัด
ปัจจุบันบริษัทถือหุ้นในบริษัท แมนดาลา

คอมมูนิเคชั่น จำกัด สัดส่วนร้อยละ 99.93 ของทุนชำระแล้ว

เป้าหมายการดำเนินธุรกิจ

บริษัทมีวิสัยทัศน์ในการให้บริการที่มีความแตกต่างและเป็นส่วนหนึ่งในการดำเนินชีวิตของผู้ใช้บริการอย่างแท้จริง
ตามแนวคิดในการเป็น “To make “Information finds you” a reality”
บริษัทมุ่งเน้นการดำเนินงานเพื่อให้ผู้ใช้บริการได้รับบริการที่ตรงต่อความต้องการ
และส่งเสริมให้การดำเนินชีวิตและประกอบธุรกิจในรูปแบบต่าง ๆ
ของผู้ใช้บริการมีความสะดวกสบาย คล่องตัว และให้ผลตอบแทนสูงสุดแก่ ผู้ถือหุ้น ผู้ใช้บริการ
พันธมิตรทางธุรกิจ และต่อสังคมไทย

บริษัทเล็งเห็นว่าศักยภาพเป็นพื้นฐานสำคัญในการทำธุรกิจ
จึงมุ่งเพิ่มศักยภาพในการดำเนินงานโดยใช้นโยบายให้บริการอย่างมีคุณภาพและประสิทธิภาพเทียบเท่ากับระดับสากล
ยึดหลักให้ผู้ใช้บริการเปรียบเสมือนศูนย์กลางการทำงานทั้งหมด
เพื่อนำเสนอบริการได้ตรงตามความต้องการของผู้ใช้บริการอย่างแท้จริง
ให้ความสำคัญกับผู้ใช้บริการทุกกลุ่มเพื่อตอบสนองความต้องการที่แตกต่างกันออกไปเป็น 6
ส่วนงานธุรกิจ และได้ร่วมมือกับพันธมิตรทางธุรกิจที่มีความเชี่ยวชาญในธุรกิจที่แตกต่างกันออกไป
ซึ่งทั้งบริษัทและพันธมิตรทางธุรกิจต่างไม่มีนโยบายที่จะนำกลยุทธ์ทางด้านราคามาใช้ในการแข่งขัน

บริษัทได้ให้ความสำคัญกับการพัฒนาศักยภาพบุคลากรของบริษัทให้มีความสามารถในการคิดค้นผลิตภัณฑ์
บริการและกลยุทธ์ทางการตลาดที่แตกต่าง ซึ่งสามารถสร้างมูลค่าเพิ่มหรือ Value Added
Services ให้แก่ผู้ใช้บริการ รวมทั้งเห็นความสำคัญของการเพิ่มศักยภาพในการทำงานของบุคลากร
โดยการส่งเสริมบริษัทให้เป็น “องค์กรแห่งการเรียนรู้ (Learning Organization)”
สำหรับพนักงานทุกคน

^(โครงสร้างรายได้ของบริษัท และบริษัทย่อยโดยสรุป) 1/

+---------------------------+------+------+------+------+------+------+
| รายละเอียดของรายได้         | งบก  |      | งบก  |      | งบก  |      |
|                           | ารเง |      | ารเง |      | ารเง |      |
|                           | ินรวม |      | ินรวม |      | ินรวม |      |
|                           |      |      |      |      |      |      |
|                           | ปี    |      | ปี    |      | ปี    |      |
|                           | 2    |      | 2    |      | 2548 |      |
|                           | 550^ |      | 549^ |      | ^    |      |
|                           | (1/) |      | (1/) |      | (1/) |      |
+---------------------------+------+------+------+------+------+------+
|                           | ล้า   | %    | ล้า   | %    | ล้า   | %    |
|                           | นบาท |      | นบาท |      | นบาท |      |
+---------------------------+------+------+------+------+------+------+
| -   บริการเชื่อมต่ออินเทอร์เน็ต  |      |      |      |      |      |      |
|     (Access)              |      |      |      |      |      |      |
+---------------------------+------+------+------+------+------+------+
| -   บร                    | 52   | 6    | 53   | 5    | 53   | 5    |
| ิการเชื่อมต่ออินเทอร์เน็ตเพื่อธุรกิจ | 7.71 | 8.47 | 7.79 | 9.81 | 8.31 | 7.92 |
|     (Business access)     |      |      |      |      |      |      |
+---------------------------+------+------+------+------+------+------+
| -   บร                    | 9.81 | 1.27 | 1    | 1.58 | 4    | 4.34 |
| ิการเชื่อมต่ออินเทอร์เน็ตส่วนบุคคล |      |      | 4.23 |      | 0.36 |      |
|     (Home access)         |      |      |      |      |      |      |
+---------------------------+------+------+------+------+------+------+
| รวม                       | 53   | 6    | 55   | 6    | 57   | 6    |
|                           | 7.52 | 9.74 | 2.02 | 1.39 | 8.67 | 2.26 |
+---------------------------+------+------+------+------+------+------+
| -                         | 22   | 2    | 33   | 3    | 34   | 3    |
|  บริการครบวงจรที่เกี่ยวข้องกับเท | 2.79 | 8.91 | 6.30 | 7.40 | 2.58 | 6.86 |
| คโนโลยีสารสนเทศและการสื่อสาร |      |      |      |      |      |      |
|     (Business Solutions)  |      |      |      |      |      |      |
|     ^(2/)                 |      |      |      |      |      |      |
+---------------------------+------+------+------+------+------+------+
| รวมรา                     | 76   | 9    | 88   | 9    | 92   | 9    |
| ยได้จากการขายและการให้บริการ | 0.31 | 8.65 | 8.32 | 8.79 | 1.25 | 9.12 |
+---------------------------+------+------+------+------+------+------+
| -   รายได้อื่น ^(3/)         | 1    | 1.35 | 1    | 1.21 | 8.14 | 0.88 |
|                           | 0.44 |      | 0.85 |      |      |      |
+---------------------------+------+------+------+------+------+------+
| รวม                       | 77   | 10   | 89   | 10   | 92   | 10   |
|                           | 0.75 | 0.00 | 9.17 | 0.00 | 9.39 | 0.00 |
+---------------------------+------+------+------+------+------+------+
| -   ขาดทุนจ                | -    | -    | -    | -    | (3   | (0   |
| ากการด้อยค่าของเงินลงทุน^(4/) |      |      |      |      | .38) | .36) |
|                           | 8.82 | 1.14 | 0.88 | 0.10 |      |      |
| -   ส่วนแบ่งผลกำไร (ขาดทุน)  |      |      |      |      | 0.71 | 0.08 |
|     ในบริษัทร่วม ^(5/)       |      |      |      |      |      |      |
+---------------------------+------+------+------+------+------+------+

หมายเหตุ : ^(1/)งบการเงินรวม ได้รวมงบการเงินเฉพาะของบริษัท
และของบริษัทย่อยที่บริษัทเข้าลงทุนตั้งแต่วันที่ 4 ตุลาคม 2548 ซึ่งได้แก่ บริษัท แมนดาลา
คอมมูนิเคชั่น จำกัด

^(2/)รายได้จากบริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions) หมายถึง รายได้จากการดำเนินงานนอกเหนือจากการให้บริการเชื่อมต่ออินเทอร์เน็ต
(Access) เช่น รายได้จากบริการศูนย์จัดเก็บข้อมูล (IDC) รายได้จากบริการ Banking &
Financial Solutions บริการ e-Business & Media Services บริการ Professional
Services บริการ Business Integration รายได้จากการขายอุปกรณ์คอมพิวเตอร์
หรืออุปกรณ์อื่นๆที่เกี่ยวข้อง รายได้จากการขายสินค้าต่างๆ ผ่าน thai.com
และรายได้ขายภายใต้สัญญาเช่าการเงิน เป็นต้น

  ^(3/)รายได้อื่น ประกอบด้วย ดอกเบี้ยรับและรายได้อื่น

  ^(4/)บริษัทตั้งค่าเผื่อขาดทุนจากการด้อยค่าของเงินลงทุนในหุ้นสามัญร้อยละ 10
  ของทุนจดทะเบียนของบริษัท วีไทยดอท จำกัด ซึ่งประกอบธุรกิจด้านพาณิชย์อิเล็คทรอนิคส์
  (e-commerce) ทั้งนี้ ในระหว่างปี 2549 กลุ่มบริษัทได้ถอนการลงทุนใน บริษัท วีไทยดอท
  จำกัด เพื่อลดการลงทุนที่ไม่ก่อให้เกิดผลตอบแทน

  ^(5/) กลุ่มบริษัทรับรู้ส่วนได้เสียในผลกำไร (ขาดทุน) ของบริษัทร่วม (Equity Method)
  จากการลงทุนในหุ้นสามัญร้อยละ 40 ของทุนจดทะเบียนของบริษัท เน็ตเบย์ จำกัด